SCB Financial Markets คาดกรอบเงินบาทวันนี้ 35.80 – 36.05 บ./ดอลลาร์
SCB Financial Markets คาดกรอบเงินบาทวันนี้ 35.80 - 36.05 บ./ดอลลาร์ แข็งค่าขึ้นจากเมื่อวาน หลังความตึงเครียดทางการเมืองไทยลดลง
SCB Financial Markets คาดเงินบาทวันนี้ (25 ส.ค.65) เคลื่อนไหวกรอบ35.80 - 36.05 บ./ดอลลาร์
25 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (25 ส.ค.65) เคลื่อนไหวในกรอบ 35.80 – 36.05 บาท/ดอลลาร์ โดยค่าเงินบาทแข็งค่าขึ้นจากเมื่อวาน โดยตลาดตอบสนองความตึงเครียดทางการเมืองไทยที่ลดลง และดัชนีดอลลาร์สหรัฐอ่อนค่าลงเล็กน้อย จากการที่นักลงทุนลดการถือครองเงินดอลลาร์ลงก่อนงานประชุมแจ็คสัน โฮล
ส่วนค่าเงินยูโรได้รับแรงกดดันจากความกังวลเรื่องเศรษฐกิจท่ามกลางวิกฤติพลังงาน นักลงทุนยังกังวลกับการปิดท่อส่งก๊าซนอร์ด สตรีม 1 เป็นเวลา 3 วัน ทำให้ค่าเงินยูโร/ดอลลาร์ยังเทรดอยู่ที่ระดับต่ำกว่า  1.0000 ขณะที่บอนด์ยีลด์ 10 ปี สหรัฐฯ ปรับตัวขึ้นสู่ระดับ 3.10%